एक और शिक्षक निलंबित, आरोपी परीक्षार्थी लापता, केंद्र की सुरक्षा बढ़ी
इंटरनकल मामले में दोषियों के खिलाफ जिला शिक्षा विभाग पूरी तरीके से सख्त हो गया है। वीक्षण कार्य में लगे दो शिक्षकों को जहां जिला शिक्षा अधीक्षक ने गुरुवार को ही निलंबित कर दिया था। वहीं शुक्रवार को एक और शिक्षक को सस्पेंड किया गया। सस्पेंड होने वाले शिक्षकों में प्राथमिक विद्यालय रेलवे कॉलोनी की शिक्षिका कामिनी कुमारी, उत्क्रमित मध्य विद्यालय नरकेरा के शिक्षक श्याम किशोर और तीसरे शिक्षक मदन मोहन हैं। ये तीनों उच्च विद्यालय बोकारो औद्योगिक क्षेत्र में वीक्षक के रूप में पदस्थापित थे। वहीं स्कूल के प्राचार्य योगेंद्र प्रसाद को सस्पेंड करने के साथ-साथ मूल्यांकन कार्य से भी अलग कर दिया गया है। अब वे अगले आदेश तक किसी भी वीक्षण और मूल्यांकन कार्य में हिस्सा नहीं ले सकेंगे।
डीडीसीने की समीक्षा
उपविकास आयुक्त राम लखन गुप्ता ने शुक्रवार को समीक्षा की जिसमें एसपी वाईएस रमेश समेत जिला शिक्षा पदाधिकारी महीप कुमार सिंह, जिला शिक्षा अधीक्षक बीना कुमारी, एसडीओ चास मेनका कुमारी शामिल हुईं। बैठक में एसपी ने मजिस्ट्रेट की ओर से दर्ज किए गए एफआईआर पर आगे की कार्रवाई करने का निर्देश दिया है और जांच को शीघ्र पूरा करने का आदेश दिया है। साथ ही इस केंद्र पर सुरक्षा बलों और मैनपावर को बढ़ा दिया गया है कि जब तक परीक्षा हो वहां इस तरह की कार्रवाई आगे नहीं हो सके। वहीं शिक्षा विभाग ने अपने अब तक के जांच की जानकारी दी।
इन पर दर्ज हुआ है केस
वहींइस मामले में स्टेटिक मजिस्ट्रेट की ओर से केंद्राधीक्षक, कॉपी के साथ पकड़े गए प्रद्युमन पांडे, वीक्षक कामिनी कुमारी, श्याम किशोर प्रसाद और आरोपी छात्र-छात्रा के खिलाफ केस दर्ज कराया है।
नहीं मिल रहा छात्र-छात्रा का ठिकाना
छात्रअमन कुमार और छात्रा सुष्मिता चौधरी की कॉपी बाहर ले जाकर लिखी जा रही थी, उनके ठिकाने का कोई पता नहीं चल पा रहा है। फॉर्म पर दिए जानकारी के अनुसार पुलिस और उस स्कूल के शिक्षक लगातार तलाश कर रहे हैं, लेकिन वहां इस नाम के किसी शख्स के रहने की जानकारी नहीं मिल पा रही है। बताया जाता है कि आरोपी छात्रा राजद नेता की पुत्री है।
क्या है मामला
उच्चविद्यालय बोकारो औद्योगिक क्षेत्र में मंगलवार को इंटर के केमिस्ट्री का पेपर केंद्र से बाहर ले जाकर लिखा जा रहा था। इस मामले को वहीं के युवाओं ने इसे उजागर किया था। फिलहाल शिक्षा विभाग की ओर से क्षेत्र शिक्षा पदाधिकारी राकेश रंजन और महेंद्र प्रसाद सिंह मामले की जांच कर रहे हैं तो वहीं पुलिस की ओर से सीसीआर डीएसपी की अगुआई में मामले की जांच की जा रही है।
समीक्षा बैठक करते एसपी, डीडीसी अन्य पदाधिकारी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva